Koyê Erekî yê Wanî de adirê newroze ame tavistene. Rîyê vîrusê Korona ra şayîyê kîtlekî ameybî batalkerdene. Adiro verên ê emserî Wan de hetê îdarekaranê Partîya Demokratîke ya Şaran (HDP) ra ame tavistene.
Bi tewrbîyayîşê hemserekê bajarî Okkeş Kavayî HDPyîjan xo serê adirî ra etş û dormeyê ci de goveng girewt. Kavayî veng da ke wa her kes emşo  vejîyo balkon û pencrayanê xo û bi şewleyê telefonî, lambeyê destê, pîskene, çakmak,  tîlîlîlî û deyîran Newroze bimbarek bikero.
